**Pohjois-Savon terveydenhoitajayhdistys ry**

# TOIMINTAKERTOMUS VUODELTA 2016

VUOSI 2016 OLI YHDISTYKSEN 77. TOIMINTAVUOSI

YHDISTYKSEN HALLITUS JA TOIMIHENKILÖT

HALLITUS

Puheenjohtaja Fatima Moursad (Maaninka), varapuheenjohtaja Maiju Stranius

(Kuopio), sihteeri Ulla Kauppinen-Kymäläinen (Siilinjärvi), jäsensihteeri Raija

Tuomela (Juankoski), tiedottaja Meri-Tuulia Koskinen (Lapinlahti), opiskelijavastaava Jenni Valkama (Kuopio), Lauriina Hangassalo (Kuopio), Helena Törmi (Kuopio), Satu Arbelius (Lapinlahti) ja Irene Huupponen (Kuopio). Varajäsenet: Sanna Savolainen (Siilinjärvi) ja Minna Antikainen (Vieremä) Opiskelijayhdyshenkilöä ei ollut vuonna 2016.

RAHASTONHOITO

Rahastonhoitajana on toiminut Minna Antikainen (Vieremä).

Toiminnantarkastajina ovat toimineet Hanne Ålander (Kuopio) ja Kirsi Santala (Kuopio).

TIEDOTTAJA

Yhdistyksen tiedottajana on toiminut Meri-Tuulia Koskinen (Lapinlahti).

OPISKELIJAVASTAAVA

Yhdistyksen opiskelijavastaavana on toiminut Jenni Valkama (Kuopio).

JÄSENSIHTEERI

Yhdistyksen jäsensihteerinä on toiminut Raija Tuomela (Juankoski).

HALLITUKSEN KOKOUKSET

Hallitus on kokoontunut toimintavuoden aikaan yhteensä kuusi (6) kertaa.

Fatima Moursad 6/6

Maiju Stranius 6/6

Ulla Kauppinen-Kymäläinen 5/6

Raija Tuomela 3/6

Meri-Tuulia Koskinen 5/6

Lauriina Hangassalo 0/6

Satu Arbelius 3/6

Jenni Valkama 5/6

Minna Antikainen 0/6

Sanna Savolainen 2/6

Irene Huupponen 1/1

Helena Törmi 5/5

VUOSIKOKOUS

Yhdistyksen vuosikokous pidettiin 13.2.2016 Väärnin pappilassa, Lapinlahdella. Vuosikokouksen puheenjohtajana toimi Helena Törmi (Kuopio). Vuosikokoukseen osallistui 12 henkilöä.

EDUSTAJISTO 2013–2016

Edustajistossa yhdistystä on edustanut Raija Tuomela, varalle on ollut valittuina I varajäsenenä Minna Antikainen ja II varajäsenenä Satu Arbelius.

HALLITUS 2013–2016

Liittohallituksen kokouksissa yhdistystä on edustanut Anne Röppänen ja hän on myös toiminut liittohallituksen I varapuheenjohtajana. Varajäsenenä on ollut Helena Törmi.

TERVEYDENHOITAJA-LEHDEN TOIMITUSKUNTA 2013–2016 Ei edustusta.

JÄRJESTÖTOIMIKUNTA 2013–2016

Järjestötoimikunnassa yhdistystä on edustanut Kirsi Santala.

KOULUTUS- JA AMMATTIASIAINTOIMIKUNTA 2013–2016

Koulutus- ja ammattiasiaintoimikunnassa yhdistystä on edustanut Helena Törmi.

TYÖVALIOKUNTA 2013–2016

Työvaliokunnassa yhdistystä on edustanut Anne Röppänen.

EDUNVALVONTATOIMIKUNTA 2013–2016

Edunvalvontatoimikunnan varajäsenenä yhdistystä on edustanut Heli Kolehmainen.

OPISKELIJATOIMIKUNTA 2013–2016

Opiskelijatoimikunnassa ei ole ollut edustusta.

MUITA LUOTTAMUSTOIMIA

Raija Tuomela on valittu varsinaiseksi edustajaksi Väestöliiton vuosikokouksiin.

JUKO ry:n TOIMINTA

JUKO ry:n luottamusmiestoimintaan ei yhdistyksellä ole osallistumisia.

AKAVA

Yhdistystä on edustanut Akavan aluejohtoryhmässä Minna Antikainen.

OPISKELIJATOIMINTA

*Savonia-ammattikorkeakoulu, Kuopio*

Liiton edustajana Tarja Leinonen piti infon terveydenhoitajaliitosta 21.1.2016 Savoniassa 1/16 aloittaneille terveydenhoitaja opiskelijoille. Paikalla oli 30 opiskelijaa ja 21 liittyi opiskelijajäseneksi liittoon. Ryhmästä opiskelijayhdyshenkilöksi suostui Lotta Kerman.

Kuopion aloittaneita opiskelijoita kävi tapaamassa yhdistyksen opiskelijavastaava Jenni Valkama 3.5.2016. Opiskelijoita oli paikalla vain neljä kolmestakymmenestä, sillä suurin osa oli ollut tammikuussa kuuntelemassa Leinosen Tarjan esitystä liitosta. Kaksi opiskelijaa liittyi opiskelijajäseneksi ja toiset kaksi olivat jo liiton opiskelijajäseniä.

Opiskelijat toivoivat liitosta jotain yhteistä tekemistä, jossa ryhmähenkeä saisi luotua. Tätä mietitään nyt jatkossa miten yhdistys voisi tähän osallistua.

Pohjois-Savon terveydenhoitajayhdistys järjesti pikkujoulut ravintola King ´s Crownissa 25.11.2016 ja sinne kutsuttiin myös valmistuvat opiskelijat Savonia-ammattikorkeakoulusta. Paikalla opiskelijoita oli yhdeksän. Stipendin sai Tiina Taskinen, joka ei valitettavasti ollut paikalla ja stipendi lähetettiin hänelle jälkikäteen postissa. Ruusujen sijaan opiskelijat valitsivat terveydenhoitajayhdistykseltä lahjoituksen kehitysmaiden hyväksi. Pohjois-Savon terveydenhoitajayhdistys lahjoitti vuohen opiskelijoilta. Opiskelijat pitivät pikkujouluista ja harmittelivat, kun kaikki eivät päässeet osallistumaan. Opettajia ei tällä kertaa paikalla ollut.

*Kajaanin ammattikorkeakoulu*

Tarja Leinonen kävi tapaamassa valmistuvia opiskelijoita ja syventävässä vaiheessa olevia Kajaanissa huhtikuun lopussa. Varsinaiseksi jäseneksi liittoon liittyi jo kolme henkilöä huhtikuussa. Opiskelijat kuuntelivat tarkasti ja esittivät hyviä kysymyksiä liiton edustajalta.

Valmistuvia opiskelijoita Kajaanissa oltiin tapaamassa 4.5.2016. Aluksi opiskelijavastaava kertoi liitosta ja 5 opiskelijaa liittyi liittoon. Kolme opiskelijaa oli jo liittynyt varsinaiseksi jäseneksi, kun Tarja Leinonen oli heitä ollut tapaamassa huhtikuun lopussa. Opiskelijoita oli yht. 14hlö lounastamassa ravintola Forsissa ja heidän lisäkseen tapahtumaan osallistui kaksi opettajaa, Arja Oikarinen ja Tiina Rissanen. Pohjois-Savon terveydenhoitajayhdistyksen puolesta jaettiin kesäkukat ja otettiin osallistujista kuva Terveydenhoitaja-lehteen. Opettajat olivat päättäneet stipendin saajaksi Maisa Ylitalon.

Aloittavia opiskelijoita ei nyt syksyllä 2016 käyty tapaamassa, sillä liitosta Tarja Leinonen tapaa aloittavat opiskelijat keväällä 2017. Samalla tapaamisella nähdään myös valmistuvat opiskelijat Kajaanissa.

POHJOIS-SAVON VUODEN TERVEYDENHOITAJA 2016

Pohjois-Savon Vuoden Terveydenhoitajaksi valittiin terveydenhoitaja Päivi Kuronen (Kuopio).

TUNNUSTUKSET

Tunnustuksia ei jaettu vuonna 2016.

MUU TOIMINTA

Terveydenhoitajapäiville yhdistys kustansi edullisimman julkisen kulkuneuvon mukaan matkakustannukset niiden jäsenten osalta, joiden työnantaja ei matkakustannuksiin osallistunut. Opiskelijajäsenten osallistumismaksusta yhdistys olisi korvannut puolet, yhtään hakemusta osallistumismaksun tukemiseen ei tullut.

Toimihenkilöpäiville 16.–17.4.2016 osallistuivat Fatima Moursad ja Siilinjärveltä luottamusmies Ulla Särkkä.

Kuopiossa 6 opiskeluterveydenhoitajaa haki omaan virkistäytymiseen avustusta (hieronta ja tämän jälkeen ruokailu). Yhdistys tuki tapahtumaa 20€/osallistuja.

Jäsenistölle järjestettiin teatterimatka Kajaaniin 24.9.2016. Matkalle oli linja-autokuljetus Kuopiosta, teatteriesityksen Siunattu Hulluus jälkeen oli ruokailu Scandic Kajanuksessa. Ilmoittautuneita oli 19 henkilöä, joista tapahtumaan osallistui 17. Tapahtumassa ei ollut yhteistyökumppania hankalan taloustilanteen vuoksi. Matka oli onnistunut ja osallistujat olivat tyytyväisiä järjestettyyn tapahtumaan.

Kainuun alueen jäsenet hakivat yhdistykseltä avustusta omaan virkistymiseensä (teatteri ja ruokailu), yhdistys tuki tapahtumaa 20€/osallistuja. Tapahtumaan osallistui yhteensä 10 Kainuun alueella olevaa terveydenhoitajaa.

Yhdistyksen pikkujoulut järjestettiin 25.11.2016 Kuopiossa King’s Crownsissa. Tapahtumaan osallistui yhteistyökumppanina Vitabalansilta Sirpa Hynynen pitäen lyhyen esitelmän Vitabalansin tuotteista. Osallistujat saivat myös näytteitä Vitabalansin tuotteista esityksen jälkeen. Ilmoittautuneita pikkujouluihin oli 57 henkeä, joista opiskelijoita oli 9. Pikkujoulujen jälkeen osa hyödynsi yhdistyksen kautta saatua ryhmäalennusta Kuopion Musiikkikeskuksella jatkaen Sami Hedbergin stand up – keikalle.

YHDISTYKSEN STIPENDIT

Pohjois-Savon Vuoden Terveydenhoitajalle Päivi Kuroselle luovutettiin sadan (100) euron stipendi.

Opiskelijastipendin viisikymmentä (50) euroa sai Tiina Taskinen Savoniaammattikorkeakoulusta Kuopiosta ja Maisa Ylitalo Kajaanin Ammattikorkeakoulusta.

Koulutusstipendihakemuksia yhdistykselle tuli kaksi, yhtään hakemusta

Terveydenhoitajapäiville ei tullut. Yhdistys päätti, että Terveydenhoitajapäiviä varten varattu raha käytetään jäsenistön kouluttautumisen tukemiseen, joten molemmille koulutusstipendihakijoille myönnettiin stipendit arvoltaan a’200€ .Stipendit saivat Anni Rantonen (työterveyshuollon pätevöittämiskoulutus) ja Pirkko Hyvönen (Oulun yliopiston Moniammatillisen terveydenhuollon johtamisopinnot).

MUISTAMISET 2016

Vitabalansille ja Terveydenhoitaja liittoon lähetettiin joulutervehdykset.

Tiedottaja lähetti onnittelukortit kaikille 50- ja 60- vuotta v. 2016 täyttäneille.

VIESTINTÄ

Jäsenkirjeitä lähetettiin 2016 7kpl ja liitolta tulleita kirjeitä välitettiin jäsenistölle 5 kpl. Kainuun alueella asuville jäsenille lähetettiin syksyllä 2016 oma jäsenkirje, näin haluttiin aktivoida Kainuun alueen jäsenistöä omaan virkistystoimintaan.

Valmistuneille opiskelijoille lähetetiin kirjeet postitse, näitä oli Kuopiossa 13 kpl ja Kajaanissa 13 kpl.

Luottamusmiestoimintaan ja liiton eAsiointiin liittyen yhdistykselle saapui 3kpl jäsenten tekemiä kyselyitä, joihin tiedottaja vastasi.

JÄSENISTÖ

Yhdistyksellä oli maksavia jäseniä vuonna 2016 284, yhteensä jäsenmäärä on 471.

Eläkeläisjäseniä oli vuonna 2016 55, kannattajajäseniä 11 ja opiskelijajäseniä 119. Yrittäjäjäseniä ei ollut yhtään.

ESITYKSET

Yhdistys esitti Anne Röppästä Terveydenhoitaja liitolle Vuoden Terveydenhoitajaksi.